30. 5. 97 De Europæiske Fællesskabers Tidende Nr. L 140/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 938/97 af 26. maj 1997 om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 338/97 af 9, december 1996 om beskyttelse af vilde dyr og planter ved kontrol af handelen hermed (!), særlig artikel 19, stk. 2, og ud fra følgende betragtninger: I henhold til artikel 21, stk. 3 , litra b), i forordning (EF) nr. 338/97 skal Kommissionen vedtage en forordning, der ændrer bilag D til en repræsentativ fortegnelse over arter, der opfylder kriterierne i samme forordnings artikel 3, stk. 4, litra a); Den Videnskabelige Undersøgelsesgruppe er blevet hørt om de arter, der skal opføres i bilag D; de i denne forordning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 18 i nævnte forordning — UDSTEDT FØLGENDE FORORDNING: Artikel 1 Forordning (EF) nr. 338/97 ændres som følgende: (!) EFT nr. L 61 af 3. 3. 1997, s. 1. 1) Følgende punkter indføjes efter punkt 18 i fortolknin- gen af bilag A, B, C og D i bilaget til forordningen: »19. For dyrearter, der er opført i bilag D, gælder bestemmelserne kun for levende enheder og hele eller hovedsagelig hele døde dyr, undtagen syste- matiske enheder, som ledsages af følgende bemærkninger til angivelse af, at også andre dele og afledte produkter er omfattet: 41 Omfatter hele eller hovedsagelig hele skind, ubearbejdede eller garvede 42 Omfatter fjer eller hud eller andre dele med fjer. 20. For blomsterarter, der er opført i bilag D, gælder bestemmelserne kun for levende enheder, bortset fra systematiske enheder, som ledsages af føl- gende bemærkninger til angivelse af, at også andre dele og afledte produkter er omfattet: 43 Omfatter tørrede og friske planter, herunder blade, rødder/rodstok, stængler, frø/sporer, bark og frugter.« 2) Bilag D til bilaget til forordning (EF) nr. 338/97 erstattes herved med bilag D i bilaget til nærværende forordning. Artikel 2 Denne forordning træder i kraft den 1. juni 1997.